خاریجده یاشایان تورک‌لر و اقربا توپلولوق‌لاری ایداره‌سی اویغور تورک‌لری‌نین تحصیلی و مئدیا منسوب‌لاری‌نین اینکیشافی اوچون موختلیف لاییحه‌لر حیاتا کئچیریر.
خاریجده یاشایان تورک‌لر و اقربا توپلولوق‌لاری ایداره‌سی (YTB) جاری ایل اویغور تورک‌لری‌نین تحصیلی و آسیا-ساکیت اقیانوس بؤلگه‌سیندکی مئدیا منسوب‌لاری‌نین اینکیشافی اوچون موختلیف لاییحه‌لر حیاتا کئچیریب.
ی.ت.ب-نین آچیقلاماسیندا جاری ایل تورکیه-‌ده درین تاریخی، دینی، سیاسی، جوغرافی و مدنی علاقه‌لری اولان قارداش، اقربا و سویداش ایجما‌لارا ایستیقامت‌لی تعلیم و دستک پروقرام‌لاری‌نین داوام ائتدیگی بیلدیریلیب.
بو چرچیوه‌ده دونیانین هر یئرین‌دکی اویغور دیاسپورونا منسوب گنج‌لرین دوغما دیل‌لرینده باجاریق قازانما‌لاری، صاحب اولدوق‌لاری میللی و معنوی دیرلرینی اونوتماما‌لاری اوچون اویغورجا درس کیتاب‌لاری ایله آغلی فعالیت‌لره باشلانیلیب.
کیتاب‌لارین مضمونو اویغورجا درج اولونان ماتئریال‌لار تدیق ائدیله‌رک و دیاسپوردا اویغورجا درس دئین معلم‌لر اوچون تورکیه، امریکا، سوئد، قیرغیزیستان، بلژیک، ژاپونیا باشدا اولماقلا 12 اؤلکه‌ده آپاریلان سورغولارلا معین ائدیلیب.
فارابی تحصیل لاییحه‌سی چرچیوه‌سینده ده فن و ریاضیات ساحه‌لرینده باجاریق قازانما‌لاری اوچون اورتا مکتب و لیسه دؤوروندکی اویغور گنج‌لر اوچون کورس پروقرام‌لاری تشکیل ائدیلیب.
بون‌دان علاوه، آسیا- ساکیت اقیانوس بؤلگه‌سیندکی اؤلکه‌لرده مئدیا عضو‌لری‌نین اینکیشافینا تحفه وئرمک و امکداش‌لیغی گوجلندیرمک اوچون "آسیا-پاسیفیک آنلاین مئدیا تعلیم پروقرامی" حاضیرلاییب.
پروقرام اوچون 9 اؤلکه‌دن 150 نفر مراجعت ائدیب.
